smcproject/ml-wiki-sentences huggingface dataset:
ഇതേ രീതിയിൽ കംപ്യൂട്ടറിൽ, ഉപയോക്താവ് തന്റെ 'ജോലികൾ' ചെയ്യാനുപയോഗിക്കുന്ന 'മേശപ്പുറമാണ്' ഡെസ്ക്റ്റോപ്പ് .
ഇത്തരത്തിൽ, ചിട്ടപ്പെടുത്തപ്പെട്ട ഒരു മേശപ്പുറത്തിനു സദൃശമായി, ഉപയോക്താവ് എപ്പോഴും കൈകാര്യം ചെയ്യുന്ന ഫയലുകളെ സിസ്റ്റത്തിൽ 'മൈ ഡോക്കുമെന്റ്സ്/മൈ ബ്രീഫ്കേസ് ' എന്ന ഫോൾഡറിൽ സംഭരിച്ചു വയ്ക്കുന്നു.
ഡെസ്ക്റ്റോപ്പിലെ ബട്ടണുകളേയും ഷോർട്ട്കട്ട് ഐക്കണുകളേയും മൗസ് ഉപയോഗിച്ച് ക്ലിക്കു ചെയ്ത് പ്രോഗ്രാമുകളെ പ്രവർത്തിപ്പിക്കുന്നു.
ഫയലുകൾ ഡൗൺലോഡ് ചെയ്യുമ്പോഴും, മൗസ് ഉപയോഗിച്ച് ഫയലുകളും മറ്റും പകർത്തുമ്പോഴും (മൂവ്/കോപ്പി/കട്ട് ആൻഡ് പേസ്റ്റ്, ഡ്രാഗ് ആൻഡ് ഡ്രോപ്പ്) അവയുടെ പുരോഗതിയെ സൂചിപ്പിക്കുന്ന 'ഡയലോഗ് ബോക്സുകൾ' പ്രദർശിപ്പിക്കപ്പെടുന്നതും ഡെസ്ക്റ്റോപ്പിലാണ്.
ഡെസ്ക് റ്റോപ്പ് വിൻഡോസിൽ
സ്റ്റാർട്ട് + സെറ്റിങ്സ് + കൺട്രോൾ പാനൽ + ഡിസ്പ്ലേ എന്ന കമാൻഡ് ഉപയോഗിച്ച് ഉപയോക്താവിന് തന്റെ ഡെസ്ക്റ്റോപ്പിന്റെ വാൾപേപ്പർ ‍, സ്ക്രീൻസേവർ ‍, റെസൊല്യൂഷൻ മുതലായ സ്വഭാവസവിശേഷതകളിൽ മാറ്റം വരുത്താൻ കഴിയുന്നു.
തനിക്ക് ഇടയ്ക്കിടെ പ്രാവർത്തികമാക്കേണ്ട പ്രോഗ്രാമുകളുടെ ഷോർട്ട്കട്ടുകൾ ഉപയോക്താവിന് ഡെസ്ക്റ്റോപ്പിൽ ചിട്ടപ്പെടുത്താനാകും.
ഇതുമൂലം, പ്രസ്തുത പ്രോഗ്രാമുകൾ സംഭരിച്ചുവയ്ക്കപ്പെട്ടിട്ടുള്ള ദ്വിതീയ മെമ്മറിയിൽ നേരിട്ടു പോകാതെ, ഡെസ്ക്റ്റോപ്പിൽ പ്രസ്തുത പ്രോഗ്രാമിന്റെ ഷോർട്ട്കട്ട് ഐക്കണിനെ മൗസ്-ക്ലിക്കിലൂടെ 'സജീവമാക്കി' (activate) പ്രോഗ്രാം പ്രവർത്തിപ്പിക്കാൻ കഴിയും.
ഡെസ്ക്റ്റോപ്പൽ മൂന്നു വിധത്തിൽ ഐക്കണുകളെ ചിട്ടപ്പെടുത്താനാകും.
ഐക്കണിന്റെ പുറത്ത് മൗസ് പോയിന്റർ കൊണ്ടു വന്നശേഷം ഒറ്റ പ്രാവശ്യം ക്ലിക്കു ചെയ്ത് (സിംഗിൾ ക്ലിക്) ഐക്കണിനെ തിരഞ്ഞെടുക്കുകയും രണ്ടു പ്രാവശ്യം ക്ലിക്കു ചെയ്ത് (ഡബിൾ ക്ലിക്) ഐക്കണുമായി ബന്ധപ്പെട്ട പ്രോഗ്രാമിനെ പ്രവർത്തിപ്പിക്കുകയും ചെയ്യുന്നതാണ് ക്ലാസിക്കൽ ക്രമീകരണ സംവിധാനം.
ഐക്കണിനു പുറത്ത് മൗസ് പോയിന്റർ എത്തിക്കുമ്പോൾത്തന്നെ ഐക്കൺ തിരഞ്ഞെടുക്കപ്പെടുകയും ഒറ്റ ക്ലിക്കിലൂടെ പ്രസ്തുത പ്രോഗ്രാമിനെ സജീവമാക്കുകയുമാണ് വെബ് രീതി.
ഇവ രണ്ടിനും പുറമേ, ഉപയോക്താവിന് സ്വേച്ഛാനുസരണം കാര്യങ്ങൾ ചിട്ടപ്പെടുത്താൻ സൗകര്യം നല്കുന്ന കസ്റ്റം രീതിയും പ്രയോഗത്തിലുണ്ട്.
ഒരു ഉപയോക്താവ് തനിക്കു യോജിച്ച ഒരു ഡെസ്ക്റ്റോപ് തിരഞ്ഞെടുക്കുന്നുവെന്നിരിക്കട്ടെ.
ഉപയോക്താവ് സ്വയം ഇടപെട്ട് മാറ്റം വരുത്താത്തിടത്തോളം പ്രസ്തുത ഡെസ്ക്റ്റോപ്പിന്റെ ഘടനയ്ക്ക് വ്യത്യാസം വരുകില്ല.
കംപ്യൂട്ടർ ബൂട്ട് ചെയ്യുമ്പോഴെല്ലാം ഒരേ രീതിയിലുള്ള ഡെസ്ക്റ്റോപ്പ് (സ്റ്റാറ്റിക്) തന്നെയാകും ലഭിക്കുക.
ഇതിനു പകരം ഉപയോക്താവിന് തന്റെ ഡെസ്ക്റ്റോപ് 'ആക്റ്റീവ്' അഥവാ സക്രിയം ആയും ക്രമീകരിക്കാം.
ഇത്തരത്തിലുള്ളതാണ് 'ആക്റ്റീവ് ഡെസ്ക്റ്റോപ്പ്.'
ഇവിടെ ഓരോ തവണ ബൂട്ട് ചെയ്യുമ്പോഴും ലഭിക്കുന്ന ഡെസ്ക്റ്റോപ് ഒന്നായിരിക്കണെമെന്നില്ല.
ഉദാഹരണമായി ഒരു വെബ്പേജിനെ ഡെസ്ക്റ്റോപ്പിലെ വാൾപേപ്പറായി ക്രമീകരിച്ചാൽ പ്രസ്തുത വെബ്പേജ് പുതുക്കപ്പെടുമ്പോഴെല്ലാം, സിസ്റ്റത്തിന് ഇന്റർനെറ്റുമായോ വെബ്പേജ് സംഭരിച്ചുവച്ചിട്ടുള്ള നെറ്റ് വർക്കുമായോ ബന്ധമുണ്ടെങ്കിൽ, വാൾപേപ്പറിലും തദനുസരണമായ മാറ്റങ്ങൾ ഉണ്ടാകും. 'ഓഫ് ലൈൻ' അവസ്ഥയിൽ 'അപ്ഡേറ്റിങ്' നടന്നാൽ പോലും പ്രസക്ത കംപ്യൂട്ടർ 'ഓൺലൈൻ' ആവുന്ന മുറയ്ക്ക് സിസ്റ്റം സ്വയം വെബ്പേജ് ലിങ്കുകൾ കണ്ടെത്തി പേജുകൾ അപ്ഡേറ്റ് ചെയ്യപ്പെട്ടിട്ടുണ്ടോ എന്നു പരിശോധിക്കുകയും ഉണ്ടെങ്കിൽ ആവശ്യമായ മാറ്റങ്ങൾ വരുത്തുകയും ചെയ്യുന്നു.
എന്തെങ്കിലും അപാകതകൾ മൂലം ആക്റ്റീവ് ഡെസ്ക്റ്റോപ്പിനു മാറ്റം വന്നാൽ പുനഃസംവിധാനം നിർവഹിക്കാനുള്ള സൗകര്യവും (ആക്റ്റീവ് ഡെസ്ക്റ്റോപ്പ് റിക്കവറി) സിസ്റ്റത്തിൽതന്നെ ഉണ്ടായിരിക്കും.
ഉപയോക്താവ് സാധാരണയായി കൈകാര്യം ചെയ്യുന്നത് താൻ ഉപയോഗിക്കുന്ന കംപ്യൂട്ടറിലെ ഡെസ്ക്റ്റോപ്പായിരിക്കും.
ആവശ്യമെങ്കിൽ ഉപയോക്താവിന് തന്റെ സിസ്റ്റത്തിലൂടെ മറ്റൊരിടത്തിരിക്കുന്ന കംപ്യൂട്ടറിലെ ഡെസ്ക്റ്റോപ്പിനെ പ്രവർത്തിപ്പിക്കാനുള്ള 'റിമോട്ട് സംവിധാനവും' ഇപ്പോൾ ലഭ്യമാണ്.
ഒന്നിലധികം ഉപയോക്താക്കൾ ഉപയോഗപ്പെടുത്തുന്ന ഒരു കംപ്യൂട്ടറിൽ ‍, ഓരോരുത്തർക്കും അവരവരുടേതായ ഡെസ്ക്റ്റോപ്പ് ക്രമീകരിക്കാനുള്ള സൗകര്യവും ലഭ്യമാണ്.
ഇവിടെ ഓരോ ഉപയോക്താവിനും ഒരു നിശ്ചിത 'യുസർ നെയിം' നല്കുന്നു.
പ്രസ്തുത പേരിലാണ് ഉപയോക്താവ് കംപ്യൂട്ടറിൽ 'ലോഗ്ഇൻ' ചെയ്യുന്നത്.
ലോഗ്ഇൻ നടക്കുമ്പോൾ ആവശ്യമെങ്കിൽ ഓരോരുത്തർക്കും വെവ്വേറെ പാസ് വേഡും സ്വീകരിക്കാനാവും.
ലോഗ്ഇൻ ചെയ്തശേഷം ഉപയോക്താവ് തനിക്കനുയോജ്യമായ ഒരു ഡെസ്ക്റ്റോപ്പ് ചിട്ടപ്പെടുത്തി അതിനെ സംബന്ധിച്ച വിവരങ്ങൾ കംപ്യൂട്ടറിൽ സൂക്ഷിച്ചു വയ്ക്കുന്നു.
തന്മൂലം ലോഗ്ഇൻ ചെയ്താലുടൻ ഓരോ ഉപയോക്താവിനും തനതായ ഡെസ്ക്റ്റോപ്പ് ക്രമീകരിക്കപ്പെടുന്നു.
ഡെസോജസ്ട്രെൽ
സ്ത്രീകൾക്കുള്ള ഗർഭനിരോധന ഗുളികകളിൽ ഉപയോഗിക്കുന്ന ഒരു പ്രോജസ്റ്റിൻ മരുന്നാണ് ഡെസോജസ്ട്രൽ.
ഇംഗ്ലീഷ്: Desogestrel സ്ത്രീകളിലെ ആർത്തവവിരാമ ലക്ഷണങ്ങളെ ചികിത്സിക്കുന്നതിനും ഇത് ഉപയോഗിക്കുന്നു.
മരുന്ന് ലഭ്യമാണ്, ഒറ്റയ്‌ക്കോ ഈസ്ട്രജനുമായി സംയോജിപ്പിച്ചോ ഉപയോഗിക്കുന്നു.
വായിലൂടെയാണ് ഇത് എടുക്കേണ്ടത്.
ആർത്തവ ക്രമക്കേടുകൾ, തലവേദന, ഓക്കാനം, സ്തനങ്ങളുടെ ആർദ്രത, മാനസികാവസ്ഥയിലെ മാറ്റങ്ങൾ, മുഖക്കുരു, രോമവളർച്ച വർദ്ധിപ്പിച്ചത് തുടങ്ങിയവ ഡെസോജെസ്ട്രലിന്റെ പാർശ്വഫലങ്ങളിൽ ഉൾപ്പെടുന്നു.
ഡെസോജസ്ട്രൽ ഒരു പ്രോജസ്റ്റിൻ അല്ലെങ്കിൽ സിന്തറ്റിക് പ്രോജസ്റ്റോജൻ ആണ്, അതിനാൽ പ്രോജസ്റ്ററോൺ പോലുള്ള പ്രോജസ്റ്റോജനുകളുടെ ജൈവിക ലക്ഷ്യമായ പ്രൊജസ്ട്രോൺ റിസപ്റ്ററിന്റെ അഗോണിസ്റ്റാണ്.
ഇതിന് വളരെ ദുർബലമായ ആൻഡ്രോജനിക്, ഗ്ലൂക്കോകോർട്ടിക്കോയിഡ് പ്രവർത്തനം ഉണ്ട്, മറ്റ് പ്രധാന ഹോർമോൺ പ്രവർത്തനങ്ങളൊന്നുമില്ല.
ശരീരത്തിലെ എറ്റോനോജെസ്ട്രലിന്റെ (3-കെറ്റോഡെസോജസ്ട്രൽ) ഒരു പ്രോഡ്രഗാണ് മരുന്ന്.
റഫറൻസുകൾ 1 2 3 4 5 6 7 8 9 10 ↑ ↑ ↑ ↑ ↑ ↑ ↑ ↑ ↑ 1 2 3 ↑ 1 2 3 4 5 6 1 2 3 4 5 6 7 8 ↑
തമ്പാൻ മേലത്ത് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തമ്പാൻ മേലത്ത് (ജനനം: 1970 ജൂൺ 20, കാറഡുക്ക , കേരളം)കേരളീയനും ധ്രുവ-സമുദ്രശാസ്ത്രഗവേഷകനുമാണ്.
നാഷണൽ സെന്റർ ഫോർ അന്റാർക്ടിക് ആന്റ് ഓഷ്യൻ റിസർച്ചിൽ സീനിയർ സയന്റിസ്റ്റ് ആണ്.
തമ്പാൻ മേലത്ത് ആണ് ഇന്ത്യയിൽ ആദ്യമായി അന്റാർക്ടിക്ക് ഐസ് കോർ ഉപയോഗിച്ചുള്ള പഠനശാഖ ഗോവയിലെ നാഷണൽ സെന്റർ ഫോർ അന്റാർക്ടിക്ക് ആന്റ് ഓഷ്യൻ റിസർച്ചിൽ ആരംഭിച്ചത്.
ഇതിലേയ്ക്കായി, 2002ൽ, ഗോവയിൽ തമ്പാൻ ഇന്ത്യയിലെ ആദ്യത്തെ ഐസ് കോർ ലബോറട്ടറി സ്ഥാപിച്ചു.
കേരളത്തിലെ കാസർഗോഡ് ജില്ലയിലെ കാറഡുക്ക ഗ്രാമത്തിൽ 1970 ജൂൺ 20നു ജനിച്ചു.
പിതാവ്: പരേതനായ, അടുക്കാത്ത് കുഞ്ഞിരാമൻ നായർ.
അമ്മ: മേലത്ത് അമ്മാളു അമ്മ.
അന്റാർട്ടിക്ക , ആർട്ടിക് , ഹിമാലയം , തെക്കൻ സമുദ്രം എന്നിവിടങ്ങളിൽ പലതവണ പര്യവേക്ഷണസംഘങ്ങളെ നയിച്ചിട്ടുണ്ട്.
2010ലെ 2300 കിലോമീറ്റർ നീളുന്ന അതിസാഹസികമായ ആദ്യ ഇന്ത്യൻ ദക്ഷിണധ്രുവപര്യവേക്ഷണം നടത്തിയ അപൂർവ്വം ചില ഗവേഷകരിൽ ഒരാളാണ്.
അന്റാർക്ടിക് ഐസ് കോർ പഠനസംഘത്തിലും അംഗമായിരുന്ന തമ്പാൻ മേലത്ത്, ഈ പഠനത്തിലൂടെ ആഗോളതാപനം ധ്രുവപ്രദേശത്തെ മഞ്ഞുപാളികളിൽ എന്തു മാറ്റമുണ്ടാക്കുമെന്ന് പഠിച്ചു.
ഇന്ത്യയുടെ ഹൈ അൾട്ടിട്യൂഡ് റിസർച്ച് സ്റ്റേഷൻ ഹിമാൻഷ് ഹിമാലയത്തിൽ സ്ഥാപിക്കാൻ നേതൃത്വം വഹിച്ചു.
13500 അടി ഉയരത്തിലാണ് ഹിമാൻഷ് സ്ഥാപിച്ചിരിക്കുന്നത്.
ഹിമാചൽപ്രദേശിലെ സ്പിതി താഴ്വരയിലാണ് ഈ ഗവേഷണസ്ഥാപനം സ്ഥാപിച്ചത്.
പഠനവും ഔദ്യോഗികജീവിതവും
കേരളത്തിലെ കാസർഗോഡു് ജില്ലയിലെ കാറഡുക്കയിൽ ജനിച്ചു.
കാറഡുക്ക ഗവൺമെന്റ് വൊക്കേഷണൽ ഹയർ സെക്കന്ററിയിൽ പഠിച്ചു (1975 - 1985).
കാസർഗോഡ് ഗവൺമെന്റ് കോളെജിൽ നിന്നും ജിയോളജിയിൽ ബിരുദമെടുത്തു.
തുടർന്ന്, 1992ൽ കൊച്ചി ശാസ്ത്രസാങ്കേതിക സർവ്വകലാശാലയിൽനിന്ന് മറൈൻ ജിയോളജിയിൽ ഒന്നാം റാങ്കോടെ ബിരുദാനന്തരബിരുദം നേടി.
കേന്ദ്ര ഗവണ്മെന്റിന്റെ എൻ ഇ റ്റി (നെറ്റ്) സ്കോളർഷിപ്പോടെ ഗോവയിൽ നാഷണൽ ഇൻസ്റ്റിട്യൂട്ട് ഓഫ് ഓഷ്യനോഗ്രഫി|നാഷണൽ ഇൻസ്റ്റിട്യൂട്ട് ഓഫ് ഓഷ്യനോഗ്രഫിയിൽ പി എച്ച് ഡി ചെയ്തു.
പ്രശസ്തമായ ഡി എ എ ഡി (DAAD)ഫെലോഷിപ്പ് കിട്ടി ജർമ്മനിയിലെ ബ്രെമെൻ സർവ്വകലാശാലയിലും ഗവേഷണം ചെയ്തു.
2001 ൽ ജെ എസ് പി എസ് (ജപ്പാൻ സൊസൈറ്റി ഫോർ ദ പ്രൊമോഷൻ ഓഫ് സയൻസ്), ഫെലോഷിപ്പ് ലഭിച്ച് ടോക്കിയോയിൽ പോസ്റ്റ് ഡോക്ടറൽ ഗവേഷണം നടത്തി.
2000ൽ കേരളത്തിലെ കാസറഗോഡ് ഗവണ്മെന്റ് കോളേജിൽ അദ്ധ്യാപകനായി ഔദ്യോഗികജീവിതം ആരംഭിച്ചു.
പിന്നീട്, നാഷണൽ ഇൻസ്റ്റിട്യൂട്ട് ഓഫ് ഓഷ്യനൊഗ്രഫിയിൽ ശാസ്ത്രജ്ഞനായി.
2002ൽ നാഷണൽ സെന്റർ ഫോർ അന്റാർക്ടിക്ക് ആന്റ് ഓഷ്യൻ റിസർച്ചിൽ സീനിയർ സയന്റിസ്റ്റ്.
ഇപ്പോൾ അവിടുത്തെ പ്രൊജക്ട് ഡയറക്ടറും ഹിമ ശാസ്ത്ര (ക്രിസോഫിയർ സയൻസ്) ശാഖയുടെ തലവനും ആണ്.
ഡോ. തമ്പാന്റെ ശാസ്ത്രഗവേഷണപ്രവർത്തനങ്ങൾക്ക് അംഗീകാരമായി അനേകം ദേശീയവും അന്തർദ്ദേശീയവുമായ പുരസ്കാരങ്ങൾ ലഭിച്ചിട്ടുണ്ട്.
ജർമ്മൻ അക്കാഡമിക്ക് എക്സേഞ്ച് സർവ്വീസ് നൽകുന്ന (DAAD)ഫെലോഷിപ്പ് (1997) ഇന്ത്യൻ അസോസിയേഷൻ ഓഫ് സെഡിമെന്റോളജിസ്റ്റ്സ് നൽകിയ യങ് സെഡിമെന്റോളജിസ്റ്റ് അവാർഡ് (1997) 2001 ൽ ജെ എസ് പി എസ് (ജപ്പാൻ സൊസൈറ്റി ഫോർ ദ പ്രൊമോഷൻ ഓഫ് സയൻസ്)ന്റെ, പോസ്റ്റ് ഡോക്ടറൽ ഫെലോഷിപ്പ് ഇന്റർനാഷണൽ കൗൺസിൽ ഫോർ സയൻസ് നൽകിയ സ്റ്റാർട്ട് യങ്ങ് സയന്റിസ്റ്റ് അവാർഡ് (2001) http://start.org/ മിനറലോജിക്കൽ സൊസൈറ്റി ഓഫ് ഇന്ത്യ നൽകുന്ന നാഗണ്ണ ഗോൾഡ് മെഡൽ (2003) മിനിസ്ട്രി ഓഫ് ഏർത്ത് സയൻസസ് നൽകിയ സർട്ടിഫിക്കറ്റ് ഓഫ് മെറിറ്റ് ഫോർ ഔട്സ്റ്റാന്റിംഗ് കോണ്ട്രിബ്യൂഷൻസ്(2001) 2013 മാർച്ച് 19നു മിനിസ്ട്രി ഓഫ് മൈനിങിന്റെ പുരസ്കാരമായ നാഷണൽ ജിയോസയൻസ് അവാർഡ് (മുമ്പ് ഇത് നാഷണൽ മിനെറൽ അവാർഡ് എന്നറിയപ്പെട്ടു) ലഭിച്ചു.
1966ലാണ് മൈനിങിന്റെ മന്ത്രാലയം ആണ് ഭൗമശാസ്ത്രഗവേഷണത്തിനായി ഈ പുരസ്കാരം ഏർപ്പെടുത്തിയത്.
ഡോ. മേലത്ത്, താഴെപ്പറയുന്ന വിവിധ ദേശീയ അന്തർദ്ദേശിയ ശാസ്തസാങ്കേതികബോഡികളിൽ ക്ഷണിക്കപ്പെട്ട അംഗമായിട്ടുണ്ട്: ബെൽജിയത്തിലെ അന്താരാഷ്ട്രീയപോളാർ ഫൗണ്ടേഷന്റെ (ഐ. പി. എഫ്) ബൈലെറ്റ് ലടൂർ അന്റാർക്ടിക്ക ഫെല്ലോഷിപ്പ് അവാർഡ് 2016-18 ന്റെ ജൂറി അംഗമാണ്.
ഇന്റെർനാഷണൽ പാർട്ണർഷിപ്സ് ഇൻ ഐസ്കോർ സയൻസസ് എന്ന സംഘടനയുടെ സയന്റിഫിക്ക് സ്റ്റിയറിംഗ് കമ്മിറ്റിയുടെ അംഗം.
ഇന്ത്യൻ നാഷണൽ സയൻസ് അക്കാദമിയുടെ ഫ്യൂച്ചർ എർത്ത് നാഷണൽ കമ്മിറ്റിയുടെ അംഗം.
ഇന്ത്യൻ സർക്കാരിന്റെ കീഴിലുള്ള നാഷണൽ മിഷൻ ഓൺ ഹിമാലയൻ സ്റ്റഡീസിന്റെ സയന്റിഫിക്ക് ആന്റ് ടെക്നിക്കൽ അഡ്വൈസറി ഗ്രൂപ്പിന്റെ നോമിനേറ്റു ചെയ്ത അംഗം.
നാഷണൽ സെന്റർ ഫോർ അന്റാർക്ടിക്ക് ആന്റ് ഓഷ്യൻ റിസർച്ചിന്റെ റിസർച്ച് അഡ്വൈസറി കമ്മിറ്റിയുടെ മെംബർ സെക്രട്ടറി.
ജോയിന്റ് എസ് സി എ ആർ , ഐ എ എസ് സി ബൈപൊളാർ ആക്ഷൻ ഗ്രൂപ്പ് ഓൺ സയൻസ് കോ-ഓപ്പറേഷൻ അംഗം.
തമ്പി പയ്യപ്പിള്ളി ഇംഗ്ലീഷ് വിലാസം https://ml.wikipedia.org/wiki/Thampi_Payyappilly
ഒരു ചവിട്ടുനാടക കലാകാരനാണ് തമ്പി പയ്യപ്പിള്ളി .
മികച്ച നാടൻകലയ്ക്കായുള്ള കേരള സംഗീതനാടക അക്കാദമി പുരസ്കാരം 2012-ൽ ഇദ്ദേഹത്തിനു ലഭിച്ചു.
2017ലെ കേരള ഫോക്‌ലോർ അക്കാദമി ഫെലോഷിപ്പ് നേടി.
എറണാകുളം ജില്ലയിലെ ഗോതുരുത്ത് പയ്യപ്പിള്ളി കുടുംബത്തിൽ പാപ്പുവിന്റെയും ത്രേസ്യാമ്മയുടെയും ആറുമക്കളിൽ ഇളയവനായി ജനിച്ചു.
ചവിട്ടുനാടകത്തിൽ കാറൽസ്മാൻ രാജാവിനെയാണ് ഇദ്ദേഹം കൂടുതൽ അവതരിപ്പിച്ചിട്ടുള്ളത്.
ഈ വേഷം തമ്പി 250 ഓളം വേദികളിൽ അവതരിപ്പിച്ചിട്ടുണ്ട്.
16-ആം വയസ്സിലാണ് തമ്പി ആദ്യമായി നാടകത്തിൽ അഭിനയിച്ചത്.
സത്യപാലൻ എന്ന നാടകത്തിൽ താരോർ രാജാവിന്റെ ഭടനെയാണ് അദ്ദേഹം ആദ്യമായി അവതരിപ്പിച്ചത്.
ഗോതുരുത്ത് ചവിട്ടുനാടക കലാസമിതിയുടെ മുഖ്യനടനും ആശാനുമായി പ്രവർത്തിക്കുന്ന ഇദ്ദേഹം ഓട്ടോ ഡ്രൈവറാണ്.
ഭാര്യ:ആനി, മക്കൾ:നിബി, ബിനി.
പുരസ്കാരങ്ങൾ 2017 ലെ കേരള ഫോക് ലോർ അക്കാദമി ഫെലോഷിപ്പ് കേരള സംഗീതനാടക അക്കാദമി പുരസ്കാരം അവലംബം
തമ്പുരാനൂട്ട് ഇംഗ്ലീഷ് വിലാസം https://ml.wikipedia.org/wiki/Thampuraanoottu
കേരളീയ ക്ഷേത്രങ്ങളിലെ ഒരു അനുഷ്ഠാന രീതിയാണ് തമ്പുരാനൂട്ട് .
തെക്കൻ കേരളത്തിലെ മാടൻകോവിലുകളിലാണ് ഇത് നടത്താറുള്ളത്.
ഗണപതി സ്തുതി, നാഗസ്തുതി, നാഗങ്ങൾക്ക് നൂറും പാലും കൊടുക്കൽ, ഭദ്രകാളി സ്തുതി, പൂപ്പട തുടങ്ങിയവ ഇതിലെ ഏതാനും ചടങ്ങുകളാണ്.
തമ്പുരാന്റെ തോഴികളായ കണ്ണാൻ തുറക്കന്നി, നടുകടലിൽ കന്നി, ഉയിർമിണ്ടകന്നി, പാടക്കനാച്ചി, വേളിപ്പൊഴിക്കന്നി, നാട്ടാറ്റിൻ കന്നി, ഒറ്റപ്പനത്തോഴി എന്നീ സപ്ത കന്യകകളെ പാടിയുണർത്തുക എന്ന ചടങ്ങാണ് ഇതിനുശേഷം നടത്തുന്നത്.
കന്യകമാരെ തേരിൽക്കയറ്റി കന്യാകുമാരിക്കയച്ചശേഷം (സങ്കല്പത്തിൽ) തമ്പുരാന്റെ തോഴനായ ഉലകുടയപെരുമാളിനെ പാടിയുണർത്തുന്നു.
ഈ പാട്ടുകൾ നന്തുണി കൊട്ടിയാണ് പാടാറുള്ളത്.
വില്ലടിച്ചാൻ പാട്ട് നടത്തുന്ന പതിവും നിലവിലുണ്ട്.
ഉലകുടയപെരുമാളിനെ ഉണർത്തി, കന്യകമാരെ തിരിച്ചുവരുത്തിയതിനുശേഷം തമ്പുരാന്റെ മുന്നിൽ അമ്മാനയാടി താനാവൃത്തം പാടുന്ന ചടങ്ങു നിർവഹിക്കുന്നു.
തുടർന്ന് ഉച്ചബലികർമം നടത്തുന്നു.
അഷ്ടദിക് പാലകരെ എട്ടു പീഠങ്ങളിൽ ആവാഹിച്ചിരുത്തിയതിനു ശേഷം തമ്പുരാനെ അവയ്ക്കു നടുവിലെ പീഠത്തിലേക്ക് ആവാഹിക്കുന്നു.
തുടർന്ന് പാളക്കിരീടവും ചിലമ്പുമണിഞ്ഞ് പൂജാരിയായ കണിയാൻ തുള്ളിക്കൊണ്ട് ഊട്ട് നടത്തുന്നു.
അവിലും മലരും ബലിതൂകൽ, കുരുതിതർപ്പണം, പൂപ്പടവാരൽ, പൊങ്കാലനിവേദ്യം എന്നിങ്ങനെ പല ഘട്ടങ്ങൾ അതിനുണ്ട്.
തുടർന്ന് ഊട്ടിന് കണ്ണുദോഷം പറ്റാതിരിക്കാനായി 'കമ്പേറ്' എന്ന ഹാസ്യരസ പ്രധാനമായ അനുഷ്ഠാനം നടത്തുന്നതോടെ തമ്പുരാനൂട്ട് അവസാനിക്കുന്നു.
തമ്പുരാൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തമ്പുരാനൂട്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തമ്പാൻ തോമസ് ഇംഗ്ലീഷ് വിലാസം https://ml.wikipedia.org/wiki/Thampan_Thomas
കേരളത്തിൽ നിന്നുള്ള ജനതാദൾ പ്രവർത്തകനാണ് തമ്പാൻ തോമസ് .
1984-1989 കാലഘട്ടത്തിൽ മാവേലിക്കര ലോകസഭംഗമായി പ്രവർത്തിച്ചിരുന്നു .
പത്തനം തിട്ട ജില്ലയിലെ തിരുവല്ലയ്ക്കടുത്ത് പുല്ലാട് ഗ്രാമത്തിൽ 1940 മെയ് 11-ന് ജനിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1984 തമ്പാൻ തോമസ് ജനതാ ദൾ , എൽ.ഡി.എഫ് ടി.എൻ. ഉപേന്ദ്രനാഥ കുറുപ്പ് സ്വതന്ത്ര സ്ഥാനാർത്ഥി , യു.ഡി.എഫ്. അവലംബം Thampan Thomas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തമ്പുരാൻ പാറ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജൂലൈ മുതൽ തുടരുന്നു.
കേരളത്തിലെ തിരുവനന്തപുരം ജില്ലയിൽ മദപുരം എന്ന സ്ഥലത്തുസ്ഥിതിചെയ്യുന്ന ഒരു പാറയാണ് തമ്പുരാൻ പാറ .
വെമ്പായം എന്ന സ്ഥലത്തുനിന്നും 4 കിലോമീറ്റർ അകലെയാണ് ഈ സ്ഥലം സ്ഥിതിചെയ്യുന്നത്.
തമ്പി കണ്ണന്താനം ഇംഗ്ലീഷ് വിലാസം https://ml.wikipedia.org/wiki/Thambi_Kannamthanam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളചലച്ചിത്ര സംവിധായകനും, നടനും, നിർമ്മാതാവും, തിരക്കഥാകൃത്തുമായിരുന്നു തമ്പി കണ്ണന്താനം .
പ്രശസ്ത നടൻ മോഹൻലാലിന് ഏറെ ജനശ്രദ്ധ നേടിക്കൊടുത്ത ചിത്രമായ, രാജാവിന്റെ മകൻ ഉൾപ്പെടെ 16-ഓളം  ചിത്രങ്ങൾ തമ്പി കണ്ണന്താനം സംവിധാനം ചെയ്തിട്ടുണ്ട്.
5 ചിത്രങ്ങൾ നിർമ്മിക്കുകയും, 3 ചിത്രത്തിന് തിരക്കഥ നിർവഹിക്കുകയും ചെയ്ത അദ്ദേഹം ഏതാനും ചിത്രങ്ങളിൽ അഭിനയിക്കുകയും ചെയ്തിട്ടുണ്ട്.
ജന്മാന്തരം, ആ നേരം അൽപ്പദൂരം , ഫ്രീഡം എന്നീ ചിത്രങ്ങൾക്കാണ് തിരക്കഥ രചിച്ചിട്ടുള്ളത്.
മദ്രാസിലെ മോൻ , അട്ടിമറി , ഒലിവർ ട്വിസ്റ്റ് തുടങ്ങിയ ചിത്രങ്ങളിൽ അഭിനയിക്കുകയും ചെയ്തു.
2001 ൽ ഹദ്–ലൈഫ് ഓൺ ദ എഡ്ജ് ഓഫ് ഡെത്ത് എന്നൊരു ഹിന്ദി ചിത്രവും സംവിധാനം ചെയ്തിരുന്നു.
ഇദ്ദേഹത്തിന്റെ ശ്രദ്ധിക്കപ്പെട്ട ചിത്രങ്ങളിൽ രാജാവിന്റെ മകൻ , വഴിയോരക്കാഴ്ചകൾ , ഭൂമിയിലെ രാജാക്കന്മാർ , ഇന്ദ്രജാലം , നാടോടി , ചുക്കാൻ , മാന്ത്രികം എന്നിവ ഉൾപ്പെടുന്നു.
2001 ൽ കണ്ണന്താനം സംവിധാനം ചെയ്ത ഒന്നാമൻ എന്ന ചിത്രത്തിലൂടെ മോഹൻലാലിന്റെ പുത്രൻ പ്രണവ് ഒരു ബാലതാരമായി അഭിനയ രംഗത്തു പ്രവേശിച്ചിരുന്നു.
1980-90 കാലഘട്ടങ്ങളിൽ മലയാളചലച്ചിത്രങ്ങളിൽ സജീവമായിരുന്ന തമ്പി കണ്ണന്താനം, 2004-നു ശേഷം മലയാളചലച്ചിത്രവേദിയിൽ സജീവമല്ലാതെയായി.
2004 ൽ ഫ്രീഡം എന്ന ചിത്രത്തിനു ശേഷം സംവിധാനം ചെയ്യുകയുണ്ടായില്ല.
2018 ഒക്ടോബർ 2-ന് അദ്ദേഹം അന്തരിച്ചു.
വ്യക്തി വിവരം
കോട്ടയം ജില്ല യിൽ കാഞ്ഞിരപ്പള്ളി താലൂക്കിൽ കണ്ണന്താനത്തു കുടുംബത്തിൽ ബേബിയുടെയും തങ്കമ്മയുടെയും ആറാമത്തെ പുത്രനായി 1953 ഡിസംബർ 11ന് ജനനം.
കോട്ടയം എം.ഡി. സെമിനാരി ഹയർ സെക്കന്ററി സ്ക്കൂളിലും സെന്റ് ഡോമനിക് കോളേജിലുമായി വിദ്യാഭ്യാസം പൂർത്തിയാക്കി.
ഭാര്യ കുഞ്ഞുമോൾ, മക്കൾ ഐശ്വര്യ, ഐഞ്ചൽ.
സംവിധായകരായ ശശികുമാറിൻറേയും ജോഷിയുടെയും സഹായി ആയിട്ടാണ് അദ്ദേഹം സിനിമാ ജീവിതം തുടങ്ങുന്നത്.
ശശികുമാറിന്റെ മദ്രാസിലെ മോൻ എന്ന ചിത്രത്തിൽ അഭിനയിക്കുകയും സംവിധാന സഹായി ആയി പ്രവർത്തിക്കുകയും ചെയ്തു.
1983ൽ താവളം എന്ന ചിത്രത്തിലൂടെ ഒരു സ്വതന്ത്ര സംവിധായകനായി.
എന്നാൽ രാജാവിന്റെ മകൻ എന്ന ചിത്രത്തിലൂടെ ആണ് അദ്ദേഹം പ്രശസ്തനാകുന്നത്.
2018 ഒക്ടോബർ 2-ന് തന്റെ 65-ആം വയസ്സിൽ കരൾ രോഗത്തെത്തുടർന്ന് കൊച്ചിയിലെ ഒരു സ്വകാര്യ ആശുപത്രിയിൽ വെച്ച് അന്തരിച്ചു.
മൃതദേഹം കാഞ്ഞിരപ്പള്ളി പാറത്തോട് പള്ളി സെമിത്തേരിയിൽ സംസ്കരിച്ചു.
ചലച്ചിത്രങ്ങൾ സംവിധാനം ഫ്രീഡം - 2004 ലൈഫ് ഓൺ ദ എഡ്ജ് ഓഫ് ഡെത്ത് - 2001 ഒന്നാമൻ - 2001 മാസ്മരം - 1997 മാന്ത്രികം - 1995 ചുക്കാൻ - 1994 നാടോടി - 1992 ഇന്ദ്രജാലം - 1990 പുതിയ കരുക്കൾ - 1989 ജന്മാന്തരം - 1988 ഭൂമിയിലെ രാജാക്കന്മാർ - 1987 വഴിയോരക്കാഴ്ചകൾ - 1987 രാജാവിന്റെ മകൻ - 1986 ആ നേരം അല്പദൂരം - 1985 പാസ്പോർട്ട് - 1983 താവളം - 1983 നിർമ്മാണം മാന്ത്രികം - 1995 ഇന്ദ്രജാലം - 1990 ജന്മാന്തരം - 1988 വഴിയോരക്കാഴ്ചകൾ - 1987 രാജാവിന്റെ മകൻ - 1986 രചന ഫ്രീഡം - 2004 ജന്മാന്തരം - 1998 (തിരക്കഥ) ആ നേരം അല്പ ദൂരം - 1985 (കഥ, തിരക്കഥ) സഹസംവിധാനം
*പോസ്റ്റ്മോർട്ടം - 1982 അട്ടിമറി - 1981 ഇത്തിക്കര പക്കി - 1980 നടൻ
ഇതാ ഇന്നു മുതൽ , അട്ടിമറി , മദ്രാസിലെ മോൻ , നിർണ്ണയം .
അവലംബം ↑ malayalasangeetham.info-ൽ നിന്നും .
04.03.2018-ൽ ശേഖരിച്ചത് ↑ ↑ ↑ ↑ ↑ അധിക വിവരങ്ങൾക്ക് ഇന്റർനെറ്റ് മൂവി ഡാറ്റാബേസിൽ നിന്ന് തമ്പി കണ്ണന്താനം
തമ്പുരാൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2020 ഡിസംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കേരളത്തിലെ ഹിന്ദുമതത്തിലെ ഒരു ക്ഷത്രിയ നായർ ഉപജാതി ആണ് തമ്പുരാൻ.
ഈ വിഭാഗത്തിൽ പെടുന്നവർ കൂടുതൽ ആയി ആദ്യ കാലങ്ങളിൽ മലബാർ ഭാഗത്തു ഉണ്ടായിരുന്നു.
ടിപ്പു സുൽത്താന്റെ ആക്രമണത്തെ തുടർന്ന് തെക്കൻ കേരളത്തിൽ ഇവർ കുടിയേറിയിട്ടുണ്ട്.
ഇതിനെ തുടർന്ന് മലബാർ ഉണ്ടായിരുന്ന ഒട്ടുമിക്ക രാജകുടുംബങ്ങളും തിരുവിതാംകൂർ എത്തിപ്പെട്ടു.
ഇവരുടെ എല്ലാ ഉപനയകർമങ്ങളും,പുരോഹിതവും ചെയ്യുന്നത് ബ്രാഹ്മണർ ആണ്.
ഹിന്ദു പുരാണങ്ങളിൽ വിട്ടുവീഴ്ച്ചയില്ലാത്ത പരശുരാമൻ ആഗീകരിച്ച ക്ഷത്രിയരാണെന്ന രീതിയിൽ യോജിപ്പിക്കുന്നത് ഭാർഗവ, അതായത് പരശുരാമൻ.
ഇവരുടെ വിവാഹം രാജവനിതയുടെ മംഗല്യം ധാരണം അല്ലെങ്കിൽ പള്ളിക്കെട്ട് എന്നാണ് പറയുന്നത്.
അത് കഴിഞ്ഞാൽ അവളോടൊപ്പം വിവാഹിതയായഭർത്താവ് താമസിക്കുന്നു.
കന്യകധാനം അഥവാ പെണ്ണിനെ വിട്ടുകൊടുക്കുന്നത് പുരോഹിതൻ നിർവ്വഹിക്കുന്നത് മറ്റു ശാസ്ത്രീയ ചടങ്ങോട് കൂടിയാണ്.
ആദ്യ ഭർത്താവ് മരിക്കുകയോ മറ്റോ ചെയ്താൽ മറ്റൊരു തമ്പുരാനെ സ്വീകരിക്കാം.
ഇതിനെ വിവാഹം എന്ന് വിളിക്കുന്നില്ല, ഇതിനെ കൂട്ടിരിക്കുക എന്ന് വിളിക്കുന്നു.
കോയിക്കൽ തമ്പുരാൻമാർക്ക് ഇടയിൽ പ്രചാരത്തിൽ ഉള്ള പേരുകൾ ആണ് മാർത്താണ്ഡ വർമ്മ, ആദിത്യ വർമ്മ, ഉദയ വർമ്മ തുടങ്ങിയ പെരുകളോ സ്ഥാനപ്പെരുകളോ ഈ രാജകുടുംബങ്ങളിൽ പെടുന്നവർ പേരിനൊപ്പം ഉപയോഗിക്കുന്നു.
അവലംബം ↑ https://archive.org/details/castestribesofso07thuriala
തമ്പുരാൻകണ്ടി അനന്തൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തലശ്ശേരിയിൽ കഴിഞ്ഞ നൂറ്റാണ്ടിന്റെ ആദ്യ ദശകത്തിൽ ജീവിച്ചിരുന്ന പ്രശസ്ത ക്രിക്കറ്റ് കളിക്കാരനാണ് തമ്പുരാൻകണ്ടി അനന്തൻ .
ശ്രീലങ്കൻ ക്രിക്കറ്റ് ടീമിലെ ഇതിഹാസ താരമായിരുന്ന ശരവണമുത്തു തലശ്ശേരിയിൽ വച്ച്  നടന്ന മത്സരത്തിൽ ഉച്ചഭക്ഷണത്തിനു മുമ്പ് മൈതാനത്തിന്റെ അകലെയുള്ള പള്ളിമുറ്റത്തേക്ക് പായിച്ച സിക്സറോടെ സെഞ്ച്വറി അടിച്ചപ്പോൾ.
മറുപടി ബാറ്റിങിനു ഇറങ്ങിയ അനന്തൻ ലഞ്ചിനും ചായക്കുമിടയിൽ സെഞ്ച്വറി തികക്കുകയും പള്ളിമുറ്റത്തേക്ക് സിക്സർ അടിക്കുകയും ചെയ്തു.
ഇന്ത്യൻ ഇലവനും യൂറോപ്യൻ ഇലവനും തമ്മിൽ 1944ൽ കണ്ണൂരിൽ വച്ച് നടന്ന മത്സരത്തിലും അനന്തൻ സെഞ്ച്വറി തികച്ചു.
അവലംബം ↑ മലയാള മനോരമ ദിനപത്രം കണ്ണൂർ ഏഡീഷൻ ഞായറാഴ്ചപതിപ്പ് 10.07.2011
തമ്പേറ്
ഒരു പ്രാചീന ചർമവാദ്യമാണ് തമ്പേറ് .
ഇപ്പോൾ പ്രാചാരത്തിലുള്ള ബാന്റുമേള സംഘത്തിലെ ഏറ്റവും വലിയ ബാന്റുപോലുള്ള ഒരു ഉപകരണമാണിത്.
ഭീമാകാരമായ ഈ ചർമവാദ്യം സിലിണ്ടർ രൂപത്തിലുള്ളതും ഇരുവശവും തുകൽകൊണ്ടു പൊതിഞ്ഞതുമാണ്.
ഇരുവശത്തും തുണി ചുറ്റിയ ദണ്ഡുകൊണ്ടടിച്ചാണ് നാദം പുറപ്പെടുവിക്കുന്നത്.
രാജഭരണകാലത്ത് കവലകളിലും ചന്തകളിലും ആളുകൾ തിങ്ങിക്കൂടുന്ന മറ്റു സ്ഥലങ്ങളിലും രാജകീയ വിളംബരം കൊട്ടിയറിയിച്ചിരുന്നത് ഈ വാദ്യം ഉപയോഗിച്ചായിരുന്നു.
ഇതിൽ നിന്നും 'പരസ്യപ്പെടുത്തുക' എന്ന അർഥത്തിൽ 'തമ്പേറടിക്കുക' എന്നൊരു ശൈലി തന്നെ മലയാളത്തിലുണ്ടായിട്ടുണ്ട്.
രാജഭരണകാലത്തെ പട്ടാള വിഭാഗത്തിലെ ഒരു ജോലിപ്പേര് 'തമ്പേറുകാരൻ‍' എന്നതായിരുന്നു.
തമ്പേറടിക്കുകയാണ് അയാളുടെ ജോലി.
തമിഴിൽ ഇത് തമ്പൂർ എന്നാണ് അറിയപ്പെടുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തമ്പേറ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജംഷഡ്പൂർ എഫ് സി ഇംഗ്ലീഷ് വിലാസം https://ml.wikipedia.org/wiki/Jamshedpur_FC
ഇന്ത്യൻ സൂപ്പർ ലീഗിൽ ജാർഖണ്ഡിലെ ജംഷഡ്പൂർ നഗരത്തെ പ്രധിനിധീകരിക്കുന്ന ഫുട്ബോൾ ക്ലബ്ബാണ് ജംഷഡ്പൂർ എഫ് സി. ചരിത്രം
2015 മേയ് 25ന് ബെംഗളൂരു എഫ്.സി, ജംഷഡ്പൂർ എഫ് സി എന്നീ രണ്ട് ടീമുകൾ കൂടി ഇന്ത്യൻ സൂപ്പർ ലീഗിൽ പങ്കെടുക്കുമെന്ന് ഇന്ത്യൻ സൂപ്പർ ലീഗിന്റെ സംഘാടകർ പ്രഖ്യാപിച്ചു.
2017 ജൂലൈ 14ന്  സ്റ്റീവ് കോപ്പലായിരിക്കും ടീമിന്റെ മുഖ്യ പരിശീലകനെന്ന് ടീമിന്റെ ഉടമസ്ഥർ അറിയിച്ചു.
നമ്പർ സ്ഥാനം കളിക്കാരൻ 1 ഗോൾ കീപ്പർ സുബ്രതോ പാൽ 2 പ്രതിരോധ നിര ആന്ദ്രേ ബിക്കി 4 പ്രതിരോധ നിര ടിരി 5 പ്രതിരോധ നിര ഷൗവിക് ഘോഷ് 7 മധ്യനിര Sameehg Doutie 8 മധ്യനിര മാത്യൂസ് ഗൊൺസാൽവസ് (loan from Flamengo ) 9 മുന്നേറ്റ നിര കെർവൻസ് ബെൽഫോർട്ട് 10 മുന്നേറ്റ നിര Jerry Mawihmingthanga 11 മുന്നേറ്റ നിര Talla N'Diaye 13 പ്രതിരോധ നിര സൈറുത് കിമ 12 മുന്നേറ്റ നിര ആഷിം ബിശ്വാസ് 14 മധ്യനിര മെഹ്‌താബ് ഹുസൈൻ നമ്പർ സ്ഥാനം കളിക്കാരൻ 15 പ്രതിരോധ നിര അനസ് എടത്തൊടിക 16 പ്രതിരോധ നിര റോബിൻ ഗുരുങ് 17 മുന്നേറ്റ നിര ഫറൂഖ് ചൗധരി 18 മുന്നേറ്റ നിര സിദ്ധാർത്ഥ് സിങ്ങ് 19 മുന്നേറ്റ നിര Sumeet Passi 21 മധ്യനിര ബികാശ് ജൈറു 22 മധ്യനിര Memo 23 മധ്യനിര സൗവിക് ചക്രവർത്തി 24 ഗോൾ കീപ്പർ റഫീഖ് അലി സർദാർ 25 മുന്നേറ്റ നിര Izu Azuka 26 പ്രതിരോധ നിര Yumnam Raju 33 ഗോൾ കീപ്പർ സഞ്ജീബൻ ഘോഷ് സ്ഥാനം പേര് മുഖ്യ പരിശീലകൻ [Nabeelaluva] സഹ പരിശീലകൻ ഇഷ്‌ഫഖ് അഹമ്മദ് സഹ പരിശീലകൻ Wally Downesവാലി ഡൗൺസ് ഗോൾകീപ്പിങ് പരിശീലകൻ ബോബി മിംസ് സഹ പരിശീലകൻ അഡ്രിയാൻ ഡിയാസ് ഡോക്ടർ കുനാൽ കുമാർ മത്സരഫലങ്ങൾ സീസൺ പുതുക്കിയത്: match played 28 ഡിസംബർ 2017 സീസൺ ഇന്ത്യൻ സൂപ്പർ ലീഗ് ഫൈനൽ ടോപ് സ്കോറർ P W D L GF GA Pts Position Player Goals 2017–18 7 2 3 2 2 2 9 6th TBD TBD പരിശീലകൻ പുതുക്കിയത്: match played 28 ഡിസംബർ 2017 Name Nationality From To P W D L GF GA Win% സ്റ്റീവ് കോപ്പൽ ഇംഗ്ലണ്ട് 14 ജൂലൈ 2017 Present 7000700000000000000♠ 7 7000200000000000000♠ 2 7000300000000000000♠ 3 7000200000000000000♠ 2 7000200000000000000♠ 2 7000200000000000000♠ 2 7001285700000000000♠ 28.57 അവലംബം ↑ ↑ ↑ ↑ പുറം കണ്ണികൾ ഔദ്യോഗിക വെബ്സൈറ്റ് Jamshedpur FC Archived 2017-11-12 at the Wayback Machine .
at the Indian Super League official website
ജംഷേട്ജി ജീജീഭായ്
ബോംബെ ആസ്ഥാനമാക്കിയ ഒരു ഇന്ത്യൻ പാർസി വ്യാപാരിയും മനുഷ്യകാരുണ്യപ്രവർത്തകനുമായിരുന്നു സർ ജംഷേട്ജി ജീജീഭായ് (15 ജൂലൈ 1783 - 14 ഏപ്രിൽ 1859 ).
ചൈനയുമായുള്ള പരുത്തി , കറുപ്പ് വ്യാപാരങ്ങളിലൂടെ അദ്ദേഹം അതിസമ്പന്നന്നായി മാറി.
1783-ൽ ബോംബെയിൽ (ഇപ്പോൾ മുംബൈ) മെർവാൻജി മക്‌ജി ജീജീഭായിയുടെയും ജീവീഭായി കോവാസ്ജി ജീജീഭായിയുടെയും മകനായി ജംഷേട്ജി ജനിച്ചു.
1770-കളിൽ ബോംബെയിലേക്ക് കുടിയേറിയ, ഗുജറാത്തിലെ സൂറത്തിൽ നിന്നുള്ള ഒരു തുണിവ്യാപാരിയായിരുന്നു അദ്ദേഹത്തിന്റെ പിതാവ്.
ജംഷേട്ജിയുടെ രണ്ട് മാതാപിതാക്കളും 1799-ൽ മരിച്ചു.
16-ആമത്തെ വയസ്സിൽ മാതൃസഹോദരനായ ഫ്രാംജി നാസർവാൻജി ബാട്ട്‌ലിവാലയുടെ ശിക്ഷണത്തിലായി.
വ്യാപാരത്തിൽ ജംഷേട്ജിയുടെ ഒരു രേഖാചിത്രം, 1857 ജീജീഭായിയുടെ വസതി, ദ ഇല്ലസ്ട്രേറ്റഡ് ലണ്ടൻ ന്യൂസ് , 1858 ബോംബെ നേറ്റീവ് ഹോസ്പിറ്റൽ (പിൽക്കാലത്തെ ജെ.ജെ. ഹോസ്പിറ്റൽ)
ഔപചാരിക വിദ്യാഭ്യാസം ഒന്നുമില്ലാതെ തന്നെ 16-ആം വയസ്സിൽ തന്നെ അദ്ദേഹം കൽക്കട്ടയിൽ തന്റെ ആദ്യ സന്ദർശനം നടത്തി.
തുടർന്ന് പരുത്തി, കറുപ്പ് എന്നിവയുടെ വ്യാപാരത്തിനായി ചൈനയിലേക്കുള്ള തന്റെ ആദ്യ യാത്ര ആരംഭിച്ചു.
ചൈനയിലേക്കുള്ള രണ്ടാം യാത്രയുടെ മടക്കത്തിൽ അദ്ദേഹം സഞ്ചരിച്ചിരുന്ന ഈസ്റ്റ് ഇന്ത്യാ കമ്പനിയുടെ കപ്പൽ ഫ്രഞ്ച് നാവികസേനയുമായി ഏറ്റുമുട്ടുകയും അവരെ തുരത്തുകയുമുണ്ടായി.
ഈ ഏറ്റുമുട്ടൽ പുലോ ഓറ യുദ്ധം എന്ന പേരിൽ അറിയപ്പെടുന്നു.
നാലാമത്തെ ചൈനായാത്രയിൽ ഫ്രഞ്ചുകാർ അദ്ദേഹത്തെ പിടികൂടി ഗുഡ് ഹോപ്പ് മുനമ്പിൽ തടവിലാക്കി.
ഏറെ കഷ്ടപ്പാടുകൾക്ക് ശേഷം അദ്ദേഹം ഒരു ഡാനിഷ് കപ്പലിൽ ഇന്ത്യയിൽ മടങ്ങിയെത്തി.
വീണ്ടും ചൈനയിലേക്ക് തിരിച്ച അദ്ദേഹം കച്ചവടത്തിൽ മികച്ച നേട്ടവുമായാണ് മടങ്ങിയത്.
ഈ സമയമായപ്പോഴേക്കും ജംഷേട്ജി ഗണ്യമായ സമ്പത്തുള്ള ഒരു സംരംഭക-വ്യാപാരി എന്ന നിലയിൽ പ്രശസ്തനായിരുന്നു.
1803-ൽ അദ്ദേഹം തന്റെ മാതൃസഹോദരന്റെ മകൾ അവബായിയെ വിവാഹം കഴിച്ചു.
ഇവരുടെ വിവാഹം ശൈശവത്തിൽ തന്നെ നിശ്ചയിക്കപ്പെട്ടിരുന്നു.
ഈ ദമ്പതികൾക്ക് ഏഴ് പുത്രന്മാരും മൂന്ന് പുത്രികളും ജനിച്ചുവെങ്കിലും ആദ്യത്തെ നാലു പുത്രന്മാരും രണ്ട് പുത്രികളും ബാലാരിഷ്ടതകളാൽ മരണപ്പെട്ടു.
കർസെറ്റ്ജി, റുസ്തംജി, സൊറാബ്‌ജി എന്നീ ആൺമക്കളും പിറോജ്‌ബായി എന്ന മകളും മാത്രമാണ് അതിജീവിച്ചത്.
ബോംബെയിൽ സ്ഥിരതാമസമാക്കിയ അദ്ദേഹം തന്റെ വാണിജ്യ പ്രവർത്തനങ്ങൾ വിപുലമായ തോതിൽ നയിച്ചു.
ഈ സമയത്ത്, ഗുജറാത്തി സമുദായത്തിലെ പേരുകൾക്ക് സമാനമായി തോന്നുന്നതിനായി അദ്ദേഹം തന്റെ പേര് "ജാംഷെഡ്" എന്നതിൽ നിന്ന് "ജംഷേട്ജി" എന്നാക്കി മാറ്റി.
40 വയസ്സായപ്പോഴേക്കും അദ്ദേഹം രണ്ട് കോടിയിലധികം രൂപ സമ്പാദിച്ചു.
അക്കാലത്ത് ഇത് അതിശയിപ്പിക്കുന്ന ഒരു തുകയായിരുന്നു.
നെപ്പോളിയൻ യുദ്ധങ്ങളുടെ സമയത്ത് പരുത്തി വ്യാപാരത്തിൽ നിന്ന് കൂടുതൽ സമ്പത്ത് അദ്ദേഹത്തിന് ലഭിച്ചു.
തുടർന്ന് അദ്ദേഹം സ്വന്തമായി ഒരു കപ്പൽ വ്യൂഹം വാങ്ങി.
"കർശനമായ സമഗ്രത, ഉല്പാദനക്ഷമത, തന്റെ എല്ലാ വാണിജ്യ ഇടപാടുകളിലും ഉള്ള സമയനിഷ്ഠ എന്നിവയാൽ, വിദൂര വിപണികളിൽ പോലും ബോംബെ വ്യാപാരത്തിന്റെ സൽപ്പേര് ഉയർത്തുന്നതിൽ അദ്ദേഹം പങ്കുവഹിച്ചു."
എന്ന് അന്നത്തെ ബോംബെ ഗവർണറായിരുന്ന ലോർഡ് എൽഫിൻസ്റ്റൺ ജംഷേട്ജിയെക്കുറിച്ച് പറയുകയുണ്ടായി.
1818-ൽ അദ്ദേഹം "ജംഷേട്ജി ജീജീഭായ് ആൻഡ് കോ" എന്ന ബിസിനസ്, വ്യാപാര, ഷിപ്പിംഗ് സ്ഥാപനം രൂപീകരിച്ചു.
മറ്റ് രണ്ട് കൂട്ടാളികളായ മോത്തിചന്ദ് അമിചന്ദ്, മുഹമ്മദ് അലി റോഗേ എന്നിവർ ബിസിനസ്സ് അസോസിയേറ്റ്‌സ് എന്ന നിലയിൽ ഒപ്പം ചേർന്നു.
പിന്നീട് ഗോവ സ്വദേശിയായ റോജേരിയോ ഡി ഫാരിയയും അദ്ദേഹത്തോടൊപ്പം ചേർന്നു.
ചൈനയിലേക്കുള്ള അദ്ദേഹത്തിന്റെ യാത്രകൾ കാന്റൺ ആസ്ഥാനമായുള്ള ജാർഡിൻ മത്തേസൺ ആൻഡ് കമ്പനിയുമായി ഒരു നീണ്ട വ്യാപാര പങ്കാളിത്തത്തിൽ കലാശിച്ചു.
ജീജീഭായിയുമായുള്ള ലാഭകരവും സൗഹാർദ്ദപരവുമായ ബന്ധം തങ്ങളുടെ മഹത്തായ സ്ഥാപനം കെട്ടിപ്പടുക്കാൻ അവർക്ക് നിർണായകമായി.
ജാർഡിൻ മത്തേസൺ ആൻഡ് കമ്പനിയുടെ ഹോങ്കോങ്ങിലെ ഓഫീസിൽ ജീജീഭോയിയുടെ ഛായാചിത്രം ഇന്നുമുണ്ട്.
ബ്രിട്ടീഷ് സാമ്രാജ്യത്വ അധികാരികൾ ബോംബെയിലെ ഇന്ത്യൻ സമൂഹത്തിന്റെ മുഖ്യ പ്രതിനിധിയായാണ് അദ്ദേഹത്തെ കണ്ടിരുന്നത്.
ജീവകാരുണ്യപ്രവർത്തനങ്ങൾ
തന്റെ ആദ്യകാലജീവിതത്തിൽ ദാരിദ്ര്യത്തിന്റെ ദുരിതങ്ങൾ അനുഭവിച്ച ജംഷേട്ജി തന്റെ ദരിദ്രരായ നാട്ടുകാരോട് വലിയ സഹതാപം പ്രകടിപ്പിച്ചിരുന്നു.
പിന്നീടുള്ള ജീവിതത്തിൽ മനുഷ്യരുടെ ദുരിതങ്ങൾ ലഘൂകരിക്കുന്നതിൽ അദ്ദേഹം വ്യാപൃതനായിരുന്നു.
എല്ലാ മതസ്ഥരും ഒരുപോലെ അദ്ദേഹത്തിന്റെ ജീവകാരുണ്യപ്രവർത്തനങ്ങളുടെ ഗുണഭോക്താക്കളായി.
ഇന്ത്യയിലുടനീളം, പ്രത്യേകിച്ച് ബോംബെ, നവസാരി , സൂറത്ത്, പൂനെ എന്നിവിടങ്ങളിൽ, ആശുപത്രികൾ, സ്‌കൂളുകൾ, ജീവകാരുണ്യ സ്ഥാപനങ്ങൾ തുടങ്ങിയവ ജംഷേട്‌ജി പണികഴിപ്പിക്കുകയോ അതിനായി സംഭാവന നൽകുകയോ ചെയ്തു.
കൂടാതെ കിണറുകൾ, ജലസംഭരണികൾ, പാലങ്ങൾ, കോസ്‌വേകൾ തുടങ്ങി നിരവധി പൊതുപ്രവർത്തനങ്ങളുടെ നിർമ്മാണത്തിന് അദ്ദേഹം ധനസഹായം നൽകി.
1859-ൽ അദ്ദേഹം മരിക്കുമ്പോഴേക്കും 230,000-ലധികം പൗണ്ട് അദ്ദേഹം ജീവകാരുണ്യ പ്രവർത്തനങ്ങൾക്കായി സംഭാവന നൽകിയതായി കണക്കാക്കപ്പെടുന്നു.
1822-ൽ ബോംബെയിലെ സിവിൽ ജയിലിലെ എല്ലാ ദരിദ്രരുടെയും കടങ്ങൾ അദ്ദേഹം വ്യക്തിപരമായി വീട്ടിയതോടെയാണ് അദ്ദേഹത്തിന്റെ ജീവകാരുണ്യ പ്രവർത്തനങ്ങൾ ആരംഭിച്ചത്.